Форвардар

Форвардар — лесанарыхтоўчая машына для перавозкі бярвён ад месца валкі лесу да склада ці лесавоза. У адрозненне ад тралёвачнай машыны, якая валачэ бярвёны па зямлі, форвардар пагружае іх цалкам з дапамогай маніпулятара, што дазваляе пазбегнуць пашкоджанняў бярвён і глебы пры перавозцы. Форвардары выпускаюцца з гумавымі шынамі або гусеніцамі. Існуюць як варыянты форвардараў на базе трактароў, так і цалкам спецыялізаваныя машыны.

Звычайна выкарыстоўваюцца разам з харвестарамі для лесанарыхтоўкі па так званай скандынаўскай тэхналогіі, пры якой ссечанае дрэва ператвараецца ў гатовы сартымент ужо на месцы валкі.

Сярод вытворцаў форвардараў — такія кампаніі як Caterpillar, John Deere, Komatsu, Ponsse. У Беларусі вытворчасцю форвардараў займаюцца Амкадор, Мінскі трактарны завод і Мазырскі машынабудаўнічы завод.

 Крыніцы 

Катэгорыя:Лясная прамысловасць
Катэгорыя:Лесанарыхтоўчая тэхніка
Катэгорыя:Транспартныя сродкі
Катэгорыя:Пад’ёмна-транспартныя машыны